Az ismételt visszatérésre 2006-ig kellett várni, mikor a Down leszerződött a Warner Bros. Recordshoz. A zenekar ezek után nekifogott harmadik lemezének, a "III – Over The Under"-nek a megírásához, melynek szövegei az elmúlt évek eseményei (a Pantera feloszlása, a Pantera gitárosának, Dimebag Darrell-nek halála, a Katrina hurrikán tombolása New Orleans-ban és környékén, Phil Anselmo drogfüggősége és visszatérése hátműtétje után) alapján íródtak. A 2007. szeptember 25-én megjelenő anyag a 26. helyen nyitott a Billboard listán, és ezúttal a pozitív kritikák sem maradtak el (melyet meg is érdemeltek az olyan szerzemények, mint az „N.O.D.”, az „On March The Saints”, a „Never Try” és a „Nothing In Return (Walk Away)”). A csapat ezek után komoly, világkörüli turnézásba kezdett (játszottak a Metallica vendégeként is), melynek nagyjából az utóbbi hónapokban lett vége. Magyarországon mindezidáig nem léptek fel, habár 2008 nyarára leszerveztek nekik egy budapesti koncertet, amely azonban a szervezők hibájából végül meghiúsult. 2009 nyarán a Down ismét Európában turnézik, június 23-án nálunk is felléptek a Voivod támogatásával.